
הנדון: חוות דעת מקצועית במסגרת כוונה להתקשר עם ספק יחיד/ ספק חוץ

הבקשה מסתמכת על תקנה   3(29) /  3(31) (סמן את התקנה המתאימה) לתקנות חובת מכרזים ועל הוראות תכ"ם, "פטור מחובת המכרז", מס'7.8.1 והוראת תכ"ם, "בחינת קיומם של ספקים ומיזמים", מס' 7.8.2.

	תיאור מהות ההתקשרות (רקע ופירוט התכונות של הטובין/השירות/העבודה)

	ביצוע פיקוח צמוד בפרויקטים להקמת אתרי שיקוף באנרגיה גבוהה, באתר משקף מכולת נמל אשדוד (עם מנהרת שיקוף כפולה )ו ובאתר משקף מכולות ובית המכס בנמל המפרץ בחיפה.

	

	

	

	



האם קיים בנושא זה מכרז מרכזי של החשב הכללי או גורם ממשלתי מוסמך אחר?            כן     x לא

סוג ההתקשרות: (סמן X במקום המתאים)

	     טובין
	  שירותים
	  ביצוע עבודה




	שם הספק:
	לביד הנדסה בע"מ

	מספר הספק 
(ח.פ/ח.צ/ע.מ/מספר עמותה) 
	ע.מ 512111691

	ספק זה הנו: 
	ספק יחיד 
	ספק חוץ 

	אומדן / שווי ההתקשרות:
	עבור האתר בנמל המפרץ, חיפה 1,198,299 ₪ 
עבור האתר בנמל אשדוד 1,124,025 ₪ 
לפי 1.18% מעלות הפרויקטים.

	תקופת ההתקשרות: 
	פברואר 2026 – אוגוסט 2028




נימוקים כי הספק הוא ספק יחיד או כי הטובין הם טובי חוץ
(במקרה הצורך ניתן לצרף עמודים נוספים וכל מסמך רלוונטי נוסף)

נא להתייחס לסעיפים הבאים: 
1. האמצעים שבהם נערכו בדיקות לאיתור ספקים נוספים והכנת חוות דעת כולל פירוט מקורות מידע ופעולות שננקטו (לדוגמה חיפוש באינטרנט, התכתבות עם ספקים, פגישה או שיחה עם ספקים וכדומה).
2. ממצאי הבדיקה (אם ישנם ספקים נוספים בתחום ההתקשרות, יש לפרט את הסיבות לאי התאמתם לביצוע ההתקשרות עימם ואת הסיבות להיות הספק שלגביו נכתבה חוות הדעת ספק יחיד/ספק חוץ)
3. נימוקים והערות נוספות

	רקע
1. רשות המיסים ערכה שני מכרזים נפרדים להקמת אתרי שיקוף מבוססי טכנולוגית X RAY באנרגיה גבוהה. מדובר במכרזי תכנון וביצוע, עד המפתח, במסגרתם הספק מחוייב למסור את הפרויקט במלואו כולל בינוי וטכנולוגיה. הצעות המחיר הן פאושליות וללא כתב כמויות מפורט. שיטה זו מאפשרת מצד אחד להטיל אחריות מלאה על הספק מא' ועד ת' עם מינימום פערים, מצד שני שיטה זו מחייבת פיקוח הדוק על העבודות ואיכותן החל משלב התכנון ועד לבחירת פרטי הגמר. 
2. לביצוע הפרויקטים נבחרו שני ספקים שונים, לחיפה נבחרה חברת נוק-טק הסינית, היא ספקית הטכנולוגיה, אשר תפעיל קבלן ישראלי לביצוע הבינוי. לאשדוד נבחרה חברת י. לרר הישראלית, היא קבלן הבינוי אשר יפעיל את חברת סמית' דטקשן לאספקת הטכנולוגיה.
3. במקביל למכרזים לאספקת הפרויקטים, בוצע מכרז לבחירת חברת ייעוץ וליווי, בו זכתה חברת לביד הנדסה. המכרז כלל את שלבי התכנון הראשוניים, תיאום עם בעלי הקרקע, אפיון הטכנולוגיה, הכנת המפרט הטכני במכרז, בחינת הצעות ובחירת הזוכים, בקרה על התכנון וסיוע בתהליכי קבלת היתרים ובהמשך ליווי ופיקוח עליון על שלבי הביצוע עד למסירה סופית ללקוח.  במסגרת ההתקשרות, חברת לביד הנדסה מפעילה מהנדסי בנין, מהנדסי מכונות, אדריכלים, מהנדסי חשמל, מומחים למיזוג אוויר, מומחים למערכות מתח נמוך ושו"ב ומומחה לרדיוגרפיה.
4. הפרויקטים משלבים עבודת בינוי מורכבות עם הקמת טכנולוגיות שיקוף (המתקדמות מסוגן בעולם), ועל כן התאום בין התכנון לביצוע חייב להיות הדוק וללא פערים.
5. נכון להיום, בוצע תכנון כללי ותכנון מפורט לבינוי ולטכנולוגיה. בחודש דצמבר 2025, קיבלנו היתרי בניה לשני הפרויקטים, ואנו בשלב העלייה על הקרקע לתחילת העבודות. על כן, קיים צורך דחוף בהתקשרות עם חברה לצורך ביצוע פיקוח צמוד לשני הפרוייקטים. 

	6. קיימות בשוק חברות המספקות שירות של פיקוח צמוד בפרויקטים של בינוי. עם זאת, בנסיבות הייחודיות של פרוייקטים אלה, לביד הנדסה הינה היחידה שתוכל לתת את השירות המבוקש באיכות הנדרשת לרשות המיסים, מהסיבות הבאות:
מורכבות הפרוייקט 
7. לא מדובר בפרויקט בינוי רגיל, אלא בפרויקטים ייחודיים המשלבים תכנון, בינוי, ייצור והתקנה של מערכות רדיוגרפיה באנרגיה גבוהה והכול "עד המפתח". בישראל מספר מצומצם של אתרים מסוג זה. הפרויקטים כוללים מערכת אלקטרואופטית עם מקור קרינה באנרגיה גבוהה הנעה על גבי מסילה. על מנת להקים את הפרוייקט נדרש מיגון מיוחד נגד קרינה, נדרש פילוס מנהרת השיקוף והמסילות בדיוק רב, נדרשת הפעלה של שורה ארוכה של אינטרלוקים והתניות להפעלת המערכת תוך שמירה על בטיחות הקרינה, ונדרשת מערכת של שליטה ובקרה על תנועת המשאיות באתר. 
כן יש צורך בתיאום מערכות בין מערכת המכס למערכת השו"ב ולמערכת הרדיוגרפיה, כאשר מצד אחד נתוני המטען במערכת המכס מופיעים בפני המפענחים אוטומטית, ומצד שני החלטות המפענחים מועברות ישירות למערכת השו"ב ולמערכת המכס.
8. התוכניות מבוצעות בהתאם לדרישות ספק הטכנולוגיה ובהתאם לדרישות בטיחות הקרינה. המבנים חייבים לעמוד בכול הדרישות, כאשר סטיה כלשהי מדרישות הבטיחות תמנע קבלת היתר הפעלה מהרשויות המוסמכות.
9. הפיקוח מחייב שליטה במגוון תחומים יחודיים לפרויקטים אלה, כגון - 
*מערך הרדיוגרפיה והבינוי העוטף את המערכת. 
*מערך בטיחות הקרינה.
*מערך השליטה והבקרה, השילוב עם מערכות המכס ועם אתרי הבדיקה הקיימים.
חב' לביד הנדסה בקיאה בפרטי הפרטים של כל תחומי המערכת ומעסיקה מגוון מומחים שיוכלו להכוין את הפיקוח הצמוד ולהפיק ממנו את המיטב.
10. בנוסף, חברת לביד הנדסה רכשה ידע וניסיון בשני הפרויקטים , החל מאפיון הדרישות המבצעיות למערכת, דרך הכנת הSOW, פרסום המכרז, בחינת ההצעות וליווי בחירת החברות הזוכות, תכנון האתרים והוצאת היתרי הבניה. חברה חיצונית שאינה מעורה בפרטים תתקשה להגיע לרמת המומחיות של חברת לביד הנדסה בפרויקטים אלה.
11. מדובר בפרויקטים עם מעורבות של כמה וכמה שחקנים. כגון: חנ"י, חברות הנמל, ספקי הטכנולוגיה, קבלני הבינוי, משרד התכנון, הגוף המנחה (הביטחוני), הרשויות השונות וכמובן מינהל המכס כלקוח. לכול שחקן אינטרסים שונים והתמרון ביניהם מורכב. לא פעם עולות מחלוקות בין הספקים ללקוח ויש ללבן את המחלוקת ולהגיע לעמק השווה. כגון: אישור תוספות, אישור אבני דרך לתשלום, שינוי תוכנית או עדכון טכני של פריט כזה או אחר, אישור חריגה במועדים ואף הפעלת קנסות. הכנסת שחקן נוסף בדמות חברת פיקוח חיצונית, תוסיף על המורכבות ועלולה להקשות על פתרון המחלוקות.
לוח הזמנים 
12. הפרויקטים נמצאים בשלב הוצאת צו התחלת העבודה, אחרי קבלת היתר הבניה. על כן, תחילת עבודות הבינוי צפויה לינואר-פברואר 2026. משך ההקמה הצפוי הינו כ 24 חודשים. בנסיבות אלה, עבודת הפיקוח צריכה להתחיל כבר היום, כאשר המפקח הצמוד יידרש להיכנס לעבודה במידי וכבר לפקח על ביצוע תוכנית התארגנות החל מהצבת הגדר, השערים, פיקוח על המדידות וקביעת נקודות האפס. לא ניתן בלו"ז זה להכניס גורם זר לפרויקט, שכן הפרויקטים יצאו לדרך.
13. עריכת מכרז לצורך הפעלת פיקוח באמצעות ספק אחר פירושה עיכוב בתחילת עבודת הפיקוח, הן לצורך עריכת המכרז והן לצורך הליכי הלימוד של המפקח בנוגע לפרוייקט ותכולותיו. אלא שבשלב זה אין כל אפשרות לעכב את תחילת העבודות. שכירות הקרקע בכול פרויקט עומדת על כ200,000 ₪ לחודש, לרשות יש התחייבויות קיימות מול החברות המקימות את האתרים, והמערכות נדרשות למכס מוקדם ככול האפשר. 
14. בנסיבות אלה, אילוצי לוח הזמנים אינם מאפשרים התקשרות עם ספק אחר, שאין לו הכרות קרובה עם הפרוייקט. 
סיכום
15. המדובר בשני פרוייקטים אסטרטגיים של מנהל המכס, אשר הושקע בהם הון רב ושנות עבודה רבות ויש חשיבות רבה בכך שבנייתם תושלם בהקדם. כשלים בביצוע משמעותם במקרה הטוב יותר הוצאות לסגירת פערים, ובמקרה הרע פגיעה באיכות התוצר הסופי עד כדי חוסר יכולת להפעיל את האתרים. 
16. בנסיבות אלה, ועל מנת לוודא את הצלחתם, על הרשות להתקשר בדחיפות עם ספק שיתן לה שירותי פיקוח צמוד באתר, באופן אשר יוודא את הצלחת הפרוייקט. לאור המומחיות והידע הרבים הנדרשים על מנת לתת שירותי פיקוח צמוד לפרוייקט מורכב וייחודי מסוג זה, ולאור לוח הזמנים הצפוף במקרה זה, לביד הנדסה הינה הספק היחיד שיכול לתת את שירותי הפיקוח הצמוד לפרוייקט. 

	



חוות דעתי זו ניתנת מתוקף היותי הסמכות המקצועית לנושא זה.

בכבוד רב,
 
	יורם טיבי 
	מנהל אגף א' – פיתוח תשתיות ופרויקטים
	

	שם בעל הסמכות המקצועית
	תפקיד בעל הסמכות המקצועית
	חתימה

